КОМИ РЕСПУБЛИКАСА

ТАРИФ СЛУЖБАЛÖН ТШÖКТÖД

 **«Вера» дзоньвидзалунын дзескöдöм позянлуна челядьöс да ныв-зонпосниöс реабилитируйтан шöрин» Коми Республикаса государственнöй учреждениеöн Коми Республикаса олысьяслы сетан социальнöй услугаяс вылö тарифъяс вынсьöдöм йылысь**

«Коми Республикаын донъяс (тарифъяс) государственнöя ладмöдöм кузя мераяс йылысь» Россия Федерацияса Правительстволöн 1995 во рака тöлысь 7 лунся 239 №-а шуöм серти, «Коми Республикаса социальнöя могмöдан государственнöй учреждениеясöн гражданалы социальнöй услугаяс вылö тарифъяс вынсьöдöм йылысь» Коми Республикаса Правительстволöн 2003 во öшым тöлысь 29 лунся 292 №-а шуöм серти, «Коми Республикаса олысьяслы социальнöй службаясöн сетан гарантируйтöм социальнöй услугаяс республиканскöй лыддьöг да содтöд социальнöй услугаяс лыддьöг йылысь» Коми Республикаса Правительстволöн 2005 во лöддза-номъя тöлысь 24 лунся 150 №-а шуöм серти

**ТШÖКТА:**

1.Вынсьöдны «Вера» дзоньвидзалунын дзескöдöм позянлуна челядьöс да ныв-зонпосниöс реабилитируйтан шöрин» Коми Республикаса государственнöй учреждениеöн Коми Республикаса олысьяслы сетан гарантируйтöм социальнöй услугаяс вылö тарифъяс содтöдын индöм серти.

2. Вöзйыны «Вера» дзоньвидзалунын дзескöдöм позянлуна челядьöс да ныв-зонпосниöс реабилитируйтан шöрин» Коми Республикаса государственнöй учреждениелы быд квартал сетны Коми Республикаса тариф службаö отчётнöй квартал бöрся тöлысьлöн 15 лунöдз шыöдчöм лыд йылысь да сiйö учреждениеöн сетöм услуга лыд йылысь юöр.

3. Тайö тшöктöдыс вынсялö индöм пöрадок серти.

**Юрнуöдысь А.И.Шеремет**

Сыктывкар

2010 вося моз тöлысь 5 лун

49/2 №

Вынсьöдöма

Коми Республикаса тариф службалöн

2010 во моз тöлысь 5 лунся 49/2 №-а тшöктöдöн

(содтöд)

«Вера» дзоньвидзалунын дзескöдöм позянлуна челядьöс да ныв-зонпосниöс реабилитируйтан шöрин» Коми Республикаса государственнöй учреждениеöн Коми Республикаса олысьяслы сетан гарантируйтöм социальнöй услугаяс вылö тарифъяс

|  |  |  |  |
| --- | --- | --- | --- |
| N | Услуга ним | Мерайтан единица | Öти услуга вылö тариф, шайт |
| Абу стационарнöй да абу тырвыйö стационарнöй условиеясын социальнöя могмöдан учреждениеясöн (лунся (войся) юкöнъясын) сетöм услугаяс |
| 1.  | Социально-медицинскöй услугаяс |  |  |
| 1.1.  | Медицина боксянь квалифицируйтöм консультируйтöм | 1 услуга (20 мин.)  | 30,80  |
| 1.2.  | Ёнмöдан упражнениеяс вöчны отсалöм (5 мортöдз занятие) | группалы 1 занятие (40 мин.)  | 60,80  |
| 1.3.  | Быдман адаптация юалöмъяс кузя санитарнöй да тöдмöдан удж нуöдöм | 1 занятие (30 мин.)  | 54,00  |
| 1.4.  | Гортын быдтана вермытöм челядя семьяяслы найöс бурдöдöмын, асьсö могмöдны велö­дöмын, ёрта-ёрткöд сёрнитöмын, асьсö контролируйтöмын отсöг сетöм | 1 занятие (20 мин.)  | 30,80  |
| 2.  | Социально-психологическöй услугаяс |  |  |
| 2.1.  | Социально-психологическöй да психологическöй консультируйтöм | 1 консультация(40 мин.)  | 62,40  |
| 2.2.  | Психологическöй висьöмъяс тöдмалöм да личносьт обследуйтöм | 1 занятие (40 мин.)  | 62,40  |
| 2.3.  | Психологическöй коррекция | 1 занятие (30 мин.)  | 46,80  |
| 2.4.  | Психологическöй тренингъяс (10 мортöдз группа) | группалы 1 занятие (90 мин.)  | 140,40  |
| 2.5.  | Ёрта-ёртлы отсасян группаясын, клубъясын занятиеяс нуöдöм (10 мортöдз группа) | группалы 1 занятие (60 мин.)  | 93,60  |
| 2.6.  | Гражданалы психологическöй отсöг сетöм, сы лыдын сёрнитöм, варовитöм, кывзöм, ышöдöм, лоны збодерöн тшöктöм, олöмын психологическöй вын сетöм | 1 услуга (40 мин.)  | 62,40  |
| 3.  | Социально-педагогическöй услугаяс |  |  |
| 3.1.  | Социально-педагогическöй консультируйтöм | 1 консультация(40 мин.)  | 61,20  |
| 3.2.  | Социально-педагогическöя тöдмалöм да личносьт обследуйтöм | 1 занятие (40 мин.)  | 61,20  |
| 3.3.  | Гражданалысь интересъяс аддзöм да сöвмöдöм вылö клубнöй да кружковöй удж котыртöм да нуöдöм | группалы 1 занятие (60 мин.)  | 90,60  |
| 4.  | Социально-экономическöй услугаяс |  |  |
| 4.1.  | Колана социальнöй отсöг, пособие, компенсация, алиментъяс да мукöд сьöм законодательство серти босьтны отсалöм | 1 услуга  | 93,60  |
| Социальнöя могмöдан учреждениеясöн гражданалы сетöм социально-реабилитируйтан услугаяс |
| 1.  | Социально-реабилитируйтан услугаяс |  |  |
| 1.1.  | Медико-социальнöй экспертиза нуöдны отсалöм | 1 услуга (40 мин.)  | 72,00  |
| 1.2.  | Социально-медицинскöй сяма реабилитируйтан мероприятиеяс нуöдöм, сы лыдын вермытöмъясöс реабилитируйтан асшöр уджтасъяс серти |  |  |
| 1.2.1.  | Юр зыралöм (плеш да кöсича дор да балябöж да юр пыдöс) | 1 услуга (15 мин.)  | 20,80  |
| 1.2.2.  | Чужöм зыралöм (плеш, син дор, вылыс да улыс черлы) | 1 услуга (15 мин.)  | 20,80  |
| 1.2.3.  | Сьылi зыралöм | 1 услуга (15 мин.)  | 20,80  |
| 1.2.4.  | Сьылi зыралöм (мышсянь сьылi, морöсса сюрса лы IV тшупöдöдз мыш, II ордлыöдз морöсса лы) | 1 услуга (20 мин.)  | 27,80  |
| 1.2.5.  | Кияс зыралöм | 1 услуга (20 мин.)  | 27,80  |
| 1.2.6.  | Кияс, пельпом выв да воджлы зыралöм | 1 услуга (25 мин.)  | 34,70  |
| 1.2.7.  | Пельпом зыралöм (пельпомлöн вылысса коймöд юкöн, пельпом йöзви да сiйö боксянь пельпом выв) | 1 услуга (15 мин.)  | 20,80  |
| 1.2.8.  | Гырддза зыралöм (гырддза горувлöн вылысса коймöд юкöн, гырддза йöзви да пельпомлöн улысса коймöд юкöн) | 1 услуга (15 мин.)  | 20,80  |
| 1.2.9.  | Килутш зыралöм (килöн проксимальнöй юкöн, килутш да гырддза горув) | 1 услуга (15 мин.)  | 20,80  |
| 1.2.10. | Ки да гырддза горув зыралöм | 1 услуга (15 мин.)  | 20,80  |
| 1.2.11. | Морöсса лы зыралöм (пельпом выв водзладорсянь ордлыöдз водзладорсянь морöсса лы юкöн да голядорса VII сюрöса лысянь косдорса I сюрöса лыöдз) | 1 услуга (30 мин.)  | 41,60  |
| 1.2.12. | Мыш зыралöм (голядорса VII сюрöса лысянь косдорса I сюрöса лыöдз да шöр аксиллярнöй визьлöн шуйгаладорсянь веськыдладорöдз; челядьлы – тшöтш косдорса кадж лы) | 1 услуга (20 мин.)  | 27,80  |
| 1.2.13. | Водзладорсянь кынöм пытшкöс яйчиг зыралöм | 1 услуга (15 мин.)  | 20,80  |
| 1.2.14. | Косдорса кадж лы зыралöм (косдорса I сюрöса лысянь улысса бек кусыньясöдз) | 1 услуга (15 мин.)  | 20,80  |
| 1.2.15. | Косдорса кадж лылöн сегментарнöй массаж | 1 услуга (20 мин.)  | 27,80  |
| 1.2.16. | Мыш да кос зыралöм (голядорса VII сюрöса лысянь кадж лыöдз да шöр аксиллярнöй визьлöн шуйгаладорсянь веськыдладорöдз) | 1 услуга (25 мин.)  | 34,70  |
| 1.2.17. | Сюрöса лылысь голя да морöс юкöн зыралöм (голя бöр да мыш юкöнъяс косдорса I сюрöса лыöдз шöр аксиллярнöй визьлöн шуйгаладорсянь веськыдладорöдз) | 1 услуга (25 мин.)  | 34,70  |
| 1.2.18. | Сюрöса лылöн голя да морöс юкöнса сегментарнöй массаж | 1 услуга (35 мин.)  | 48,60  |
| 1.2.19. | Сюрöса лы зыралöм (голя бöр, мыш да косдорса кадж лы юкöн шöр аксиллярнöй визьлöн шуйгаладорсянь веськыдладорöдз) | 1 услуга (30 мин.)  | 41,60  |
| 1.2.20. | Кокъяс зыралöм | 1 услуга (20 мин.)  | 27,80  |
| 1.2.21. | Кокъяс да кос зыралöм (кок лапа, кокчöр, лядьвей, бек да косдорса кадж лы) | 1 услуга (25 мин.)  | 34,70  |
| 1.2.22. | Лядьвей дзир зыралöм (лядьвейлöн вылыс коймöд юкöн, лядьвей дзир йöзви да сiйö боксянь бек) | 1 услуга (15 мин.)  | 20,80  |
| 1.2.23. | Пидзöс зыралöм (кокчöрлöн вылыс коймöд юкöн, пидзöс йöзви да лядьвейлöн улыс коймöд юкöн) | 1 услуга (15 мин.)  | 20,80  |
| 1.2.24. | Кокчöр да кок лапа зыралöм (кок лапалöн промаксимальнöй юкöн, кокчöр да кок лапа юкöн да кокчöрлöн улыс коймöд юкöн) | 1 услуга (15 мин.)  | 20,80  |
| 1.2.25. | Кок лапа, кокчöр зыралöм | 1 услуга (15 мин.)  | 20,80  |
| 1.2.26. | Öтувъя массаж (пузчужöм кагаяслы да ичöт арлыда школаöдз кагаяслы) | 1 услуга (35 мин.)  | 48,60  |
| 1.3.  | Реабилитируйтан техническöй средствоясöн вермытöмъясöс вöдитчыны велöдöм | 1 услуга (30 мин.)  | 45,30  |
| 1.4.  | Дзескöдöм дзоньвидзалуна челядьлысь мам-батьсö, сы лыдын вермытöм челядьöс гортын найöс реабилитируйтан подувлы велöдöм | 1 услуга (40 мин.)  | 64,40  |
| 1.5.  | Асьсö могмöдны, олöмын да öтувъя местаясын асьсö кутны, контролируйтны, ёрта-ёрткöд сёрнитны да олöмын мукöдторлы вермытöмъясöс велö­дöм | 1 услуга (40 мин.)  | 60,40  |

Пасйöд.

Группалы öти мероприятие либö группалы öти занятие мынтiгöн группалы öтчыдысь услуга вылö тариф юксьö группаын морт лыд вылö.

Вуджöдiс Кузнецова Н.А., 6 421 пас